Цікавы абмен думкамі адбыўся ў канферэнц-зале Жалудоцкага сельвыканкама. Старшыня сельскага Савета дэпутатаў Г.І. Цывінскі, дырэктар Жалудоцкай СШ імя В. Урублеўскага У.А. Васількевіч, каардынатар рэсурснага цэнтра эканамічнага развіцця (і такі дзейнічае на жалудоцкай зямлі!) Т.У. Трукшына цікава расказалі пра гісторыю, традыцыі, высокі ўзровень самакіраўніцтва і рэальную актывізацыю сацыяльна-эканамічнага развіцця тэрыторыі сельсавета. Уявіце сабе, тут за апошні дзясятак гадоў мясцовыя актывісты з дапамогай міжнародных арганізацый здолелі рэалізаваць каля 20 міжнародных праектаў, прыцягнуць у рэгіён сур’ёзныя гранты, уклаўшы іх у развіццё, экалагічныя патрэбы, энергазберажэнне, цікавыя мерапрыемствы для людзей сталага веку і г.д.